kardosdrur/scandi-wiki huggingface dataset:
Kløvermarkens Idrætsanlæg

Kløvermarkens Idrætsanlæg ligger på det nordlige Amager og består af 

 20 stk. 11-mands fodboldbaner
 20 stk. 7-mands forboldbaner
 2 stk. grusbaner
 2 stk. kunstgræsbaner
 1 stk. australsk fodboldbane
 1 stk. cricket pitch

Endvidere findes der et vægtløftningslokale samt omklædnings- og klubfaciliteter. På anlægget dyrkes der således fodbold, australsk fodbold og vægtløftning. Anlægget er på godt 320.000 kvadratmeter  og hjemmebane for mange fodboldklubber, herunder:
 Amager FC
 Boca Seniors
 Boldklubben Amalie
 BK Hattrick 04
 Boldklubben Olympia 1921
 BK Royal
 FC Køligans
 BPS Kickers
 B.62
 Christianshavns Idræts Klub, Fodboldafdelingen
 Christiania Sports Club
 Copenhagen Juniors
 FC Charles
 FC Nyhavn
 FC Pain
 FC Pharma
 FC Spark
 FC Øregård
 IF Føroyar
 Kløvermarkens Forenede Boldklubber
 Olympia Århus København
 Real Copenhagen Airport
 Sundby Boldklub
 Sundby KFUM
 Sønderbro Fight
 Øresundskollegiets Fodboldklub

Tidslinie 
 Tre træbarakker bygges i 1930'erne som karantæne station (polio) før de i 1955 ombygges til omklædningsrum. Tre ny træbarakker opføres i 1989 til omklædning.
 Ny 2. generations-kunstgræsbane indvies september 1999.
 Ny grusbane siden januar 2000.
 Sundby Boldklubs klubhus tages i brug januar 2000 efter den tvangsflytningen af klubben fra DR Byens nye placering. Tilbygning (af arkiteken Peter Voergaard) af mellembygning som opholdsrum tages i brug februar 2003.
 Det er planlagt at en 3. generations-kunstgræsbane opføres inden sæsonstart (i april) 2007. Banen vil kunne bruges til turneringskampe.

Ekstern henvisning 
 Kløvermarkens Café www.facebook.com
 Kløvermarkens Idrætsanlæg

Fodnoter 

Sport på Amager
Fodboldstadioner i Danmark
Idrætsanlæg i Danmark
Bygninger, konstruktioner og anlæg i Københavns Kommune
Top of the Pops

Top of the Pops er et britisk musik-tv-show, der bliver vist hver uge på BBC siden 1964, og med mere end 2000 programmer er det verdens længstkørende ugentlige musik-show på tv. Programmets koncept er solgt til mere end 100 lande. Hver program består af en halv time med live-optrædende pop-kunstnere fra den britiske hitliste.

Det første program blev vist nytårsaften 1964 og blev optaget i en ombygget kirke i Manchester med radio-dj Jimmy Savile som vært. Programmet åbnede med Rolling Stones, der spillede nummeret "I Wanna Be Your Man", og sluttede af med The Beatles, der spillede I Want to Hold Your Hand", der lå nummer ét på ugens hitliste. The Beatles måtte dog optage deres nummer i forvejen, da BBC frygtede, at en liveoptræden ville tiltrække så mange fans, at trafikken i Manchester ville blive blokeret. 

BBC havde kun bundet sig til seks programmer, men Top of the Pops blev hurtigt en kæmpe succes og programmet fik fast sendetid hver torsdag (indtil 1996, hvor det blev flyttet til fredag).

I programmets storhedstid i 1970'erne havde programmet 15 millioner seere hver uge, og mange af pop-musikkens legender har fået sat skub i deres karriere ved at optræde i programmet, og en optræden var næsten en garanti for at få sin sang på hitlisten. Jimi Hendrix havde en af sine første tv-optrædener i Top of the Pops, ligesom programmet så stjernepotentialet i unge talenter som Madonna, David Bowie og George Michael. Trods fingeren på pulsen hos det unge publikum, var nogle hits dog ikke stuerene nok til at blive vist på BBC. Det galdt for eksempel Frankie Goes to Hollywoods hit "Relax" og Sex Pistols version af "God Save the Queen".

Følgende danske artister har optrådt på Top of the Pops: DJ Duke, Aqua, Cartoons, Safri Duo, DJ Aligator, og Infernal.

Værten gennem de første 20 år, fra 1964 til 1984, Sir Jimmy Saville, blev senere anklaget af over 400 personer for seksuelle overgreb på mennesker mellem 5 og 75 år. Han døde imidlertid kort tid, inden han ellers var kommet for en domstol.

Kilder 

Musik fra Storbritannien
Tv-underholdningsprogrammer
R-2R-netværk

Et R-2R-netværk er den enkleste og billigste form for digital-til-analog-konverter, man kan lave; det er sammensat af modstande med to forskellige værdier; den ene slags er dobbelt så stor som den anden. Det smarte er, at man blot behøver mange modstande med samme modstandsværdi og R/2 eller 2R laves blot ved at hhv. parallelkoble eller seriekoble 2 modstande. R-2R-netværket kan bygges med så mange "led", man måtte ønske, og kan derved håndtere binære tal med vilkårligt mange bits.

På diagrammet til højre er den elektriske modstand i de modstande, der er markeret med gul farve, dobbelt så stor som i dem med grøn farve. "Kilden" til de binære signaler, der skal konverteres, skal idéelt have en impedans på nul ohm, og skal præsentere det binære tal uden fortegn og med positiv logik, sådan at binært "0" svarer til 0 volt (i forhold til den fælles stelledning nederst i diagrammet), og "1" repræsenteres ved en konstant spænding forskellig fra 0 volt. 
De binære signaler tilsluttes terminalerne D0 (mindst betydende bit) – Dn (mest betydende bit), og derefter kan der ved terminalen A udtages et analogt signal med konstant udgangsimpedans, hvis spænding vil være proportional med det binære tal, der er påtrykt indgangene.

R-2R-netværk fremstilles som "nøglefærdige" integrerede kredsløb ud af et substrat med en vis elektrisk modstand: De "trimmes" (eller finjusteres) ved hjælp af en laser, hvilket kan gøres ganske præcist. Dertil har de enkelte "modstande" i sådan en realisering mere ensartede temperaturkoefficienter, så det integrerede R-2R-netværk vil være langt mindre følsomt for ændringer i temperatur, end et tilsvarende kredsløb lavet med diskrete modstande.

Blandet analoge og digitale kredsløb
Giuseppe Favasuli

Giuseppe Favasuli (født 16. september 1958 i Calabrien, Italien) er en italiensk fodboldtræner og tidligere scout, der senest var træner for HIK. Har tidligere trænet Ølstykke FC og AB 1970.

Klubkarriere 
 19xx-19xx: Reggina Calcio (Italien)

Trænerkarriere 
 200?-2001: Assistenttræner i AC Ballerup
 2001-2004: Assistenttræner i Boldklubben Fremad Amager
 2004-2006: Cheftræner i AB 70
 2007-2008: Cheftræner i Boldklubben Skjold (Kvinder)
 2008: Assistenttræner i Ølstykke FC
 2008-2009: Cheftræner i Ølstykke FC
 2014-2015: Cheftræner i B.93
 2016-2017: Cheftræner i HIK

Noter 

Fodboldtrænere fra Danmark
Jens Lehmann

Jens Lehmann (født 10. november 1969 i Essen) er en  tidligere tysk fodboldmålmand, der bl.a. spillede for Arsenal. Lehmann har desuden spillet for Schalke 04, A.C. Milan, Borussia Dortmund, Arsenal og VfB Stuttgart. Han spillede 61 landskampe for det tyske landshold.

Eksterne henvisninger 

Fodboldspillere fra Tyskland
Fodboldspillere fra Arsenal F.C.
Fodboldspillere fra AC Milan
Fodboldspillere fra Borussia Dortmund
Fodboldspillere fra FC Schalke 04
Fodboldspillere fra VfB Stuttgart
Personer fra Essen
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Max Rée

Max Emil Rée (7. oktober 1889 i København – 7. marts 1953 Los Angeles, USA) var en dansk scenograf og kostumedesigner, der som den første dansker vandt en Oscar for sin scenografi til westernfilmen Cimarron fra 1931.

Max Rée som var uddannet arkitekt startede som kostumedesigner på Dagmarteatret i København, hvor den tyske teatermand Max Reinhardt satte en forestilling op. Reinhardt blev begejstret for Rées arbejde og engagerede ham til flere forestillinger i Stockholm og Berlin. I 1925 tog Max Rée til Hollywood, hvor han fik en stor karriere som både kostumedesigner ("costume designer") og scenograf ("art director") hos filmselskaberne MGM, First National Pictures og RKO. Her skabte han bl.a. filmkostumer til store stjerner som Greta Garbo, Lillian Gish og Gloria Swanson og nåede at arbejde på ca. 150 filmproduktioner. Fra 1932 og frem til hans død arbejdede han primært inden for teater og tv.

Max Rée fader var højesteretssagfører Gerhard Müller Rée (1858-1931), søsteren Fanny Caroline Elisabeth (1814-1843), var moder til Louise Mogensine Ibsen, som blev gift med redaktør og politiker Carl Steen Andersen Bille, søsteren Johanne Christiane, der blev gift med kreditforeningsdirektør Christian Ludvig August Herforth, og Louise Petræa Cecilie (1825-1898), som i sit ægteskab med grosserer Vilhelm Christian Emil Thielsen (1821-1884) blev moder til bl.a. frihavnsdirektør Evald Thielsen (1851-1916) og til Fanny Thielsen (1853-1919), der blev gift med ejer af Den kgl. Porcelainsfabrik Gustav Adolf Falck (1833-1892).

Max Rée blev amerikansk statsborger 1931 og døde af kræft i 1953 i Los Angeles, 63 år gammel.

Eksterne henvisninger 
 Max Rée  i Det Danske Filminstituts samlinger
 

Scenografer fra Danmark
Oscarvindere fra Danmark
Arkitekter fra Danmark
Dansk-amerikanere
Personer fra København

Personer døde af kræft
Ulvegravene

Ulvegravene er en vej samt navnet på den omkringliggende bebyggelse i Hjørrings sydvestlige udkant (Sankt Hans Sogn), præget af parcelhusbyggeri fra 1970'erne og 1980'erne. 

Kvarteret gennemskæres af Vendsysselbanen (Hjørring mod Aalborg).

Bydele i Hjørring
A-licenstræner

A-licensen er næsthøjeste licens i træneruddannelses systemet indenfor fodbold. Sidste niveau er DBU P-træner-uddannelse, som via en bestået eksamen udløser DBUs/UEFAs højeste opnåelige licens: Pro-licensen.

Fakta om DBU's træneruddannelse 
Er opdelt i 4 niveauer:

 DBU Pro-træner (UEFAs højeste uddannelse)
 A-træner (Elitetræner)
 B-træner (Andet niveau)
C-træner (Første niveau)

Alle DBUs træneruddannelser svarer til de internationale standarder fastsat af UEFA.

Se også 
 Fodboldtræner

Fodboldtrænere
Transistorvoltmeter

Et transistorvoltmeter er et voltmeter, typisk ældre drejespoleinstrumenter, der er forsynet med et forstærker-kredsløb baseret på transistorer. Forstærkerkredsløbet kan forbedre det "uforstærkede" drejespoleinstrument på to måder:
 Impedansen, eller den indre modstand, på forstærkerkredsløbets indgang kan gøres langt større end drejespoleinstrumentets egen indre modstand: Derved belaster transistorvoltmeteret det målte kredsløb i langt mindre grad end hvis drejespoleinstrumentet blev tilkoblet direkte.
 Transistorvoltmeteret kan have måleområder der er mindre end hvad der er muligt for drejespoleinstrumentet i sig selv: Hvis drejespoleinstrumentet giver fuldt udslag ved 200 millivolt, kan man lave forstærkerkredsløbet så det forstærker spændinger 10 gange; derved fås et instrument der giver fuldt udslag for blot 20 millivolt.

Før transistorerne lavede man tilsvarende voltmetre med forstærkerkredsløb baseret på radiorør; dette kaldes for et rørvoltmeter.

Elektroniske måleinstrumenter
Rørvoltmeter

Et rørvoltmeter er et voltmeter, typisk ældre drejespoleinstrumenter, der er forsynet med et forstærker-kredsløb baseret på radiorør. Forstærkerkredsløbet kan forbedre det "uforstærkede" drejespoleinstrument på to måder:
 Impedansen, eller den indre modstand, på forstærkerkredsløbets indgang kan gøres langt større end drejespoleinstrumentets egen indre modstand: Derved belaster rørvoltmeteret det målte kredsløb i langt mindre grad end hvis drejespoleinstrumentet blev tilkoblet direkte.
 Rørvoltmeteret kan have måleområder der er mindre end hvad der er muligt for drejespoleinstrumentet i sig selv: Hvis drejespoleinstrumentet giver fuldt udslag ved 200 millivolt, kan man lave forstærkerkredsløbet så det forstærker spændinger 10 gange; derved fås et instrument der giver fuldt udslag for blot 20 millivolt.

Efter opfindelsen af transistoren har man tilsvarende lavet voltmetre med forstærkerkredsløb baseret på transistorer; dette kaldes for et transistorvoltmeter.

Et rørvoltmeter kan måle jævnstrøm eller vekselstrøm. Jævnstrøm er nemt at måle, mens vekselstrøm er svært.
 
Man går normalt ud fra, at det er et sinusformet signal, og frekvensen har betydning.

Men hvis signalet er firkantet, trekantet eller noget andet, så måles der forkert.
Afhængig af detektortype, kan der laves en matematisk korrektion.

Elektroniske måleinstrumenter

de:Röhrenvoltmeter
Krustrup

Krustrup (1456 Crukstorp) ligger i Vendsyssel og er en bebyggelse i Sankt Hans Sogn umiddelbart vest for Hjørring by. Landsbyen ligger i Region Nordjylland og tilhører Hjørring Kommune.

Historie
I Krustrup havde bispestolen i Børglum en gård som biskop Jep Friis 1456 overlod Maren Pedersdatter, enke efter væbner Anders Thomsen af Ormholt (Dronninglund Herred), og hendes søn Lars Nielsen for begges livstid, da hun overdrog Ormholt til bispestolen.

Kilder
 J.P. Trap, Danmark 5. udg. redigeret af N. Nielsen, P. Skautrup & P. Engelstoft. Hjørring Amt. Bind VI, I. København: Gad. 1960.

Lokaliteter i Hjørring Kommune
Lig

Et lig er et dødt legeme, ofte refereres til et dødt menneske. Betegnelsen bruges også om et dødt dyr
jf. Den Danske Ordbog.

Er liget begyndt at gå i forrådnelse, kaldes det et ådsel eller kadaver.

Se også 

 Balsamering
 Begravelse
 Kirkegård
 Ligbrænding
 Post-mortem fotografering
 Rustvogn

Død
Miroslav Klose

Miroslav Klose (født 9. juni 1978 i Opole) er en tysk tidligere fodboldspiller af polsk afstamning, der spillede for den 1. FC Kaiserslautern, Werder Bremen, FC Bayern München og Lazio. Han spillede på det tyske landshold og fik i alt 137 landskampe og scorede 71 mål.

Ved VM i 2014 i Brasilien overgik han Ronaldo som den mest scorende spiller i VM-historien, da han lavede sit 16. VM-mål i semfinalen mod værtsnationen. I samme turnering vandt tyskerne guld, og sikrede dermed Klose en VM-titel i sin fjerde slutrunde.

Efter VM i Brasilien udtalte han til Bild, at han agtede at stoppe sin karriere i 2015. Gennem en erklæring fra Tysklands fodboldforbund den 11. august 2014 meddelte han officielt sin fratræden fra landsholdet, idet han nu var på toppen af sin karriere og dermed ikke kunne forvente at opnå større resultater end det netop overståede verdensmesterskab.

Han afsluttede sin aktive karriere, da han i sæsonens sidste kamp i den italienske liga 15. maj 2016 scorede på straffespark.

Klose opnåede at spille 24 VM-kampe, hvilket alene er overgået af Lothar Matthäus (25) og Lionel Messi (26).

Resultater 

Tysk mester
 Vinder 2004, 2008, 2010

Tysk pokalvinder
 Vinder 2004, 2008, 2010

Tyskland fodboldlandshold

 VM 2002 andenplads
 VM 2006 tredjeplads; topscorer
 EM 2008 andenplads
 VM 2010 tredjeplads
 VM 2014 vinder

Referencer

Eksterne henvisninger 

Fodboldspillere fra 1. FC Kaiserslautern
Fodboldspillere fra Werder Bremen
Fodboldspillere fra FC Bayern München
Fodboldspillere fra Tyskland
Fodboldspillere fra SS Lazio
Verdensmestre i fodbold
Angribere (fodbold)
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Krystalovn

En krystalovn er en lukket beholder, der bruges i elektroniske kredsløb, hvor kvartskrystal resonatorer skal holdes ved en konstant temperatur af hensyn til deres frekvensstabilitet. Inde i krystalovnen findes et varmelegeme, som ved hjælp af en termostat bruges til at opretholde en konstant temperatur et stykke over omgivelsernes temperatur. Da det tager lidt tid for en krystalovn at nå op på sin "arbejdstemperatur", er et apparat baseret på krystaller i en krystalovn ikke frekvensstabilt de første 10-20 minutter efter der tændes for det. For at undgå at ødelægge krystallet, er der endda grænser for hvor hurtigt krystalovnens temperatur må stige (og aftage). Temperaturen for en krystalovn ligger som regel på 70-75 grader celsius, men ud fra design kan andre temperaturer benyttes.

Varmelegemet i en krystalovn har et højt forbrug af elektrisk strøm sammenlignet med den elektronik den indgår i. Hvis strømforbruget er kritisk, f.eks. i forbindelse med batteri-drevne apparater, foretrækker man at måle temperaturen ved krystallet, og ud fra forhåndsviden om krystallets temperaturafhængighed "korrigere" signalerne fra krystallet ud fra temperaturmålingen ved at vælge kredsløbets andre komponenter så de 'arbejder modsat' temperaturmæssigt. Et sådant kredsløb kaldes en TCXO - temperaturkompenseret krystaloscillator, og er efterhånden fremherskende i moderne måleinstrumenter..

Krystalovnen bliver sandsynligvis afløst af atomuret, da disse i dag (2006) kun behøver mindre end 75 mW og kun fylder som et riskorn.

Referencer 

Elektroniske komponenter
Emma Watson

Emma Charlotte Duerre Watson (født 15. april 1990 i Paris) er en britisk skuespillerinde. Hun er mest kendt for at spille Hermione Granger i Harry Potter-filmene. Sammen med Ron og Harry danner de en trio, der prøver at hindre det onde i at få magten i det magiske univers omkring Hogwarts.

Karriere 
Siden Watson var seks år, har hun villet være skuespiller, og i nogle år gik hun på Oxford Theathre Arts som er en skole, hvor hun studerede sang, dans og skuespil. Samtidig med skuespillet deltog hun i mange andre aktiviteter, inklusive "The Daisy Pratt Poetry Competition", hvor hun vandt førstepræmien i sin aldersgruppe.

Som 10-årig havde hun spillet med i teaterstykker som Arthur: The Young Years og The Happy Prince, men Watson havde ikke optrådt professionelt før Harry Potter-filmene.

Harry Potter 

I 1999 begyndte castingen til Harry Potter og De Vises Sten.
Watson blev opfordret til at deltage i castingen af sin teaterlærer på Oxford. Producerne var imponerede over hendes selvtillid. Efter otte auditions fortalte producer David Heyman, at Watson skulle spille sammen med Daniel Radcliffe og Rupert Grint i rollerne som Hermione Granger, Harry Potter og Ron Weasley.

Udgivelsen af Harry Potter og de Vises Sten i 2001, var Emma Watsons professionelle debut. Filmen slog rekorder for billetsalg og var den højest indtjenende film i 2001. The Daily Telegraph kaldte Watsons præstation for "beundringsværdig", og IGN skrev, at "hun stjal filmen". Watson fik fem nomineringer for sin præstation i "De Vises Sten" og vandt prisen som Ung Skuespillerinde. Et år efter spillede Watson med i Harry Potter og Hemmelighedernes Kammer, den anden film i serien, og Watson optrådte sidenhen af alle andre film i serien.

Watson modtog Otto-prisen fra German magazine Bravo for sine præstationer. 

I 2007 havde Watson tjent 10 millioner euro på Harry Potter-serien.

I marts 2009 blev Watson kåret som den rigeste unge skuespillerinde af Forbes.

Privat 
Watson blev født i Paris af Jacqueline Luesby og Chris Watson, som begge er britiske advokater. Watson boede i Paris, til hun blev 5 år. Hendes forældre blev skilt, da hun var lille. Hun flyttede med sin mor og yngre bror til Oxfordshire og boede i weekenderne hos sin far i London.

Watson har udtalt, at hun kan tale fransk, men ikke så godt som hun plejede.

Filmografi 

 Harry Potter og De Vises Sten – 2001
 Harry Potter og Hemmelighedernes Kammer – 2002
 Harry Potter og Fangen fra Azkaban – 2004
 Harry Potter og Flammernes Pokal – 2005
 Harry Potter og Fønixordenen – 2007
 Ballet Shoes – 2007
 The Tale of Despereaux – 2008
 Harry Potter og Halvblodsprinsen – 2009
 Harry Potter og Dødsregalierne - del 1 – 2010
 Harry Potter og Dødsregalierne - del 2 – 2011
 My Week with Marilyn – 2011
 The Perks of Being a Wallflower – 2012
 The Bling Ring – 2013
 This Is the End – 2014
 Noah – 2014
 Regression – 2015 
 Colonia – 2016 
 Skønheden og udyret – 2017 
 The Circle (2017)
 Little Women (2019)

Referencer

Eksterne henvisninger 

 Officiel hjemmeside 

 Emma Watson på Fansite

Skuespillere fra England
Feminister fra England
Harry Potter-skuespillere
Hollywood Walk of Fame
Personer fra Paris
Oliver Neuville

Oliver Neuville (født 1. maj 1973 i Locarno, Schweiz) er en tysk tidligere fodboldspiller, der gennem karrieren spillede for blandt andet Servette FC, CD Tenerife, Hansa Rostock, Bayer Leverkusen og Borussia Mönchengladbach. 

Han nåede at spille 69 landskampe for Tyskland og scorede ti mål.

Eksterne henvisninger 

Fodboldspillere fra Tyskland
Fodboldspillere fra CD Tenerife
Fodboldspillere fra FC Hansa Rostock
Fodboldspillere fra Bayer 04 Leverkusen
Fodboldspillere fra Borussia Mönchengladbach
Fodboldspillere fra Arminia Bielefeld
Personer fra Schweiz
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Torsten Frings

Torsten Frings (født 22. november 1976) er en pensioneret tysk fodboldlandsholdsspiller. Han spillede 79 landskampe og scorede 10 mål. Han startede sin karriere i Alemannia Aachen, men kom i 1996 til Werder Bremen hvor han spillede i 5 år og fik 162 kampe. I 2002 gik turen til Borussia Dortmund og i 2004 skiftede han Bayern München. Her havde han dog ikke stor succes, og blev kun i 1 sæson inden han i 2005 vendte tilbage til Werder Bremen. Her spillede han indtil 2011 og fik 164 kampe. Frings blev annonceret som ny spiller i Toronto FC i 2011, og her spillede han 1 sæson inden han gik på pension.

Fodboldspillere fra Tyskland
Fodboldspillere fra Alemannia Aachen
Fodboldspillere fra FC Bayern München
Fodboldspillere fra Werder Bremen
Fodboldspillere fra Borussia Dortmund
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Charing Cross Road

Charing Cross Road er en gade i London som løber nord fra Trafalgar Square til St Giles' Circus, (hvor den mødes med Oxford Street) og derpå bliver til Tottenham Court Road. Den hedder det fordi den løber fra Charing Cross. Det originale Charing Cross blev rejst af Edward 1. som et af de kors som markerede den rute liget af hans gemalinde (Eleonora af Kastilien) blev fragtet til London. 

Gaden er kendt for dens specialboghandler og antikvariater. Sektionen fra Leicester Square undergrundsstation til Cambridge Circus er hjemsted for specialbutikker som Zwemmer's (kunstbøger), Murder One (krimibøger) og Comic. De fleste af butikkerne er i stueetagen af et beboelseshus, ejet af en ejerforening. Omkring år 2001 bestemte foreningen at hæve lejen markant for at bringe den tættere til markedslejen. Forretningerne var utilfredse med dette da de følte at de bidrog med en værdifuld service og tilførte karakter til området og at de ikke skulle behandles på denne måde af en non-profit organisation. Foreningens repræsentanter argumenterede med at hvis boghandlerne ikke betalte markedsleje blev de reelt subsidieret af foreningens lavindkomstbeboere. Boghandlerne fik en del offentlig støtte og et reduceret lejeforøgelse blev aftalt, ikke desto mindre er flere af boghandlerne lukket. Der kan findes flere antikvariater på den nærliggende Cecil Court. 

Den øverste sektion fra Cambridge Circus har mere generelle boghandler som Borders, Blackwell's og Foyles. Det er også værd at lægge mærke til musikbutikkerne på Denmark Street (også kendt som Tin Pan Alley). 

En længerevarende korrespondance mellem den New York baserede forfatter Helene Hanff og personalet I en boghandlen Marks & Co. var inspiration for bogen 84 Charing Cross Road (1970). I 1986 blev bogen lavet til en film med Anne Bancroft og Anthony Hopkins. Bogen er også lavet til et skuespil og et radiodrama på BBC. 84 Charing Cross Road har ikke været en boghandel de sidste mange år (adressen er i øjeblikket en All Bar One). Der er dog en blikplade som markerer stedet hvor Marks & Co. var. 

Charing Cross Road er også stedet for Leaky Cauldron i J.K. Rowling's populære Harry Potter serie (nævnes I den sjette bog). Pubben som drives af en mand ved navn Tom er samlingssted for magiske personer og tilbyder ligeledes overnatning. Der er en passage i baggården som fører til Diagon Alley, hvor magiske personer køber ind.

Eksterne henvisninger 

 Liste over Charing Cross Roads boghandlere
 Murder Ones hjemmeside

Veje i London